
ŠAKIŲ RAJONO SAVIVALDYBĖS MERAS

POTVARKIS
DĖL ŠAKIŲ RAJONO SAVIVALDYBĖS APDOVANOJIMO „ŠAKIŲ KRAŠTO AMBASADORIUS“ ŽENKLO SUTEIKIMO  

2025 m. birželio 27 d. Nr. MP-46
Šakiai

Vadovaudamasis Šakių rajono savivaldybės apdovanojimo „Šakių krašto ambasadorius“ tvarkos aprašo, patvirtinto Šakių rajono savivaldybės tarybos 2022 m. kovo 25 d. sprendimu Nr. T-123 „Dėl Šakių rajono savivaldybės apdovanojimo „Šakių krašto ambasadorius“ tvarkos aprašo patvirtinimo“, 4 punktu, 22.1 papunkčiu, Šakių rajono savivaldybės apdovanojimo „Šakių krašto ambasadorius“ 2025 m. birželio 25 d. komisijos informacine pažyma Nr. VL-586,
	suteikiu Šakių rajono savivaldybės apdovanojimo „Šakių krašto ambasadorius“ ženklą:
1. Ingirai Jakienei – už vokalinio žanro puoselėjimą ir Šakių rajono krašto garsinimą, meilę dainai ir žmonėms. 
2. Vaidui Morkevičiui – už krašto reprezentavimą tvaria būstų plėtra. 
3. Reginai Motienei – už gerumo sklidiną širdį, atsidavimą, rūpestį ir šviesą, kurią skleidžia Šakių krašto žmonėms.
4. Kęstučiui Smirnovui – už Šakių vardo garsinimą Lietuvoje ir pasaulyje. 
5. Adui Burkšaičiui – už Lietuvos garsinimą nekomercinio kino pasaulyje bei įkvepiantį asmeninį kelią, kuriame dera menas ir tikslieji mokslai.
6. Kęstučiui Dovydaičiui – už išskirtinę skulptūrinę kūrybą, istorijos ir kultūros įamžinimą. 
7. Arimantui Dumčiui – už išskirtinius medicinos, politikos ir kultūros nuopelnus Lietuvai. 
8. Gintautui Čekauskui – už skiedrinės stogdengystės tradicijų puoselėjimą ir senųjų amatų puoselėjimą ir sklaidą, muziejinę veiklą bei Lekėčių vardo garsinimą. 
9. Rimai Vasaitienei – už sklaidos, kaitos ir bendrystės tiltus – iš meilės gimtajam kraštui ir žmonėms. 
10. Gražinai Žemaitienei – už ilgametį reikšmingą indėlį į kraštotyrą, švietimą, kūrybinę veiklą, kultūros ir tautinio paveldo puoselėjimą bei sklaidą.
11. Giedrei Čepaitienei – už prasmingus darbus garsinant gimtąjį kraštą ir atsidavimo lietuvių kalbos mokslui. 
12. Onai Jasinskienei – už pedagoginę veiklą klasėje ir už jos ribų, už savanorystę saugant ir puoselėjant gimtąjį žodį, už zanavykų paveldo įžodinimą, už poetines metaforas apie gyvenimą paliekant pėdsaką, už meilę žmogui ir savo  kraštui.


Savivaldybės meras	Raimondas Januševičius

Savivaldybės tarybos posėdžių sekretorė

